Document ID: /roh_data/filtered/fineweb-2-filterrobots_roh.jsonl.gz/69688

En furmas elegantas suondan quests imposants glatschers la gravitaziun.
Auter ch’ils glatschers da glatsch sa cumponan ils glatschers cumpacts per la gronda part da material da crappa cun tranteren zonas emplenidas da glatsch. Suandond la gravitaziun sa ruschnan els plaunsieu aval cun ina spertezza da fin in mez meter ad onn.
La stad sdreglian ils 1 fin 2 meters superiurs dal glatscher cumpact. Ins po alura dudir l’aua da naiv che defluescha en profunditad minima sin la surfatscha dal glatsch.
La tura Chamanna Cluozza-Fuorcla Val Sassa-S-chanf maina speravi a quest glatscher en la Val Sassa. Il glatscher cumpact è bunamain 2 km lung!